དེ་མིན་གོང་དུ་ཞུས་པ་ནང་བཞིན།མཱོ་དྷི་ཡི་གཟིགས་སྐོར་སྐབས་ཨ་རི་དང་རྒྱ་གར་བར༼རྒྱབ་ཕྱོགས་མཁོ་སྒྲུབ་ལས་དོན་ཁག་ཐེག་གྲོས་ཆོད༽བཞག་ཡོད་ལ།གྲོས་ཆོད་དེ་ལྟར་ན་ཨ་རི་དང་རྒྱ་གར་གཉིས་ཀའི་དམག་གི་རྟེན་གཞི་ཁག་མཉམ་བཀོལ་བྱས་ཆོག་པ་དང་།དེ་མིན་རྒྱབ་ཕྱོགས་ཀྱི་མཁོ་སྒྲུབ་ལས་དོན་མཁོ་འདོན་དང་ཞིག་གསོ་བྱས་ཆོག་པ་རེད།གྲོས་ཆོད་དེ་བཞག་པས་ཨ་རི་དང་རྒྱ་གར་གྱི་འགོག་སྲུང་ལས་དོན་ཐད་མཉམ་ལས་སྔར་ལས་ལྷག་པ་བྱེད་ཐུབ་པ་རེད།དེའི་ཆ་ནས་བཤད་ན་ཨ་རི་དང་རྒྱ་གར་གཉིས་མཉམ་གནས་མཉམ་ལས་བྱས་ནས་ས་ཁུལ་དེ་གར་འབུར་ནས་ཐོན་དང་ཐོན་གྱིན་པའི་རྒྱ་ནག་གི་སྟོབས་ཤུགས་སྙོམས་སྒྲིག་བྱ་རྒྱུར་ནུས་པ་རྒྱ་ཆེན་པོ་ཐོན་རྒྱུར་གདོན་མི་ཟ།